**ОБРАДА ПОДАТАКА О ЛИЧНОСТИ ЗА СТУДЕНТЕ**

ОБАВЕШТЕЊЕ О ОБРАДИ ПОДАТАКА О ЛИЧНОСТИ

**1) Подаци о руковаоцу**  
Правно лице: Висока школа модерног бизниса

Адреса: Теразије 27, Београд;  
Матични број:17737333  
Законски заступник: проф. др Саша Јовановић, в.д. Директор

**2) Сврха прикупљања и обраде података**  
Сврха обраде података о којима високошколска установа води евиденцију јесте праћење и унапређивање квалитета, ефикасности и ефективности рада високошколске установе, унапређивање образовног нивоа студената у процесу образовања, остваривања права на упис године студија, спровођење конкурсних и испитних рокова, статистичке обраде података, као и остваривање права на издавање јавне исправе.

Збирка података о личности које Висока школа обрађује је евидентирана у интерној бази.

**3) Начин коришћења података**  
Висока школа податке о личности прикупља непосредно од лица на која се ти подаци односе и предметне податке обрађује на основу њиховог писаног пристанка.

**4) Подаци у евиденцијама о студентима**

За одређивање идентитета студента прикупљају се следећи подаци: име, презиме, име једног родитеља, пол, јединствени матични број грађана, број пасоша и издавалац за стране држављане, датум рођења, место рођења, држава и адреса сталног становања, адреса становања за време студирања, национална припадност у складу са законом, брачни статус, држављанство, адреса, контакт телефон, фотографија и други подаци у складу са Законом о високом образовању.

За одређивање образовног статуса студената прикупљају се подаци о претходно завршеном образовању, језику на ком је стечено основно и средње образовање, уписаном студијском програму, врсти студија, години студија и години уписа на студијски програм, подаци о оствареним ЕСПБ бодовима, подаци о наградама и похвалама освојеним током студирања и издатим јавним исправама.

За одређивање социјалног статуса студента прикупљају се подаци о начину финансирања студија, начину издржавања током студија, адреси становања током студирања, типу смештаја током студирања, издржаваним лицима, школској спреми оба родитеља, радном статусу родитеља (издржаваоца) и занимању родитеља или издржаваоца.

**4) Обрађивач података о личности**

Податке о личности обрађују запослени у Студентској служби

**5) Правни основ за прикупљање и обраду података**

Правни основ за прикупљање и обраду података о личности је писмени пристанак лица на која се подаци односе,а који се даје приликом пријаве на конкурс за упис студената или уписа наредне године студија.

**6) Опозив пристанка за обраду података и правне последице опозива**  
Свако лице чије податке о личности Висока школа обрађује има право да опозове претходно дати пристанак за обраду у складу са Законом о заштити података о личности.

**7) Права која припадају лицу у случају недозвољене обраде**  
У случају недозвољене обраде података, лицу припадају сва права из Закона о заштити података о личности, чију примену надзире [Повереник за приступ информацијама од јавног значаја и заштиту података о личности](https://www.poverenik.rs/sr/" \t "_blank).